Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana, objavlja

**spremembo 23. JAVNEGA RAZPISA ZA PODUKREP 4.1: Podpora za naložbe v kmetijska gospodarstva za leto 2021**

**OPERACIJA: Naložbe v zmanjšanje emisij toplogrednih plinov iz kmetijstva**

1. V 23. javnem razpisu za podukrep 4.1 Podpora za naložbe v kmetijska gospodarstva za leto 2021 OPERACIJA: Naložbe v zmanjšanje emisij toplogrednih plinov iz kmetijstva (Uradni list RS, št. 202/21; v nadaljnjem besedilu: javni razpis) se v 6. poglavju Merila za ocenjevanje vlog v 4. točki v vrstici z naslovom »2.2 Naslov ali sedež kmetijskega gospodarstva je na vodovarstvenih območjih, ki so določena s predpisi Vlade Republike Slovenije (maksimalno št. točk 4)« črta besedilo »oziroma ima najmanj 0,5 ha kmetijskih površin v uporabi na najožjih VVO«.

2. V 7. poglavju Finančne določbe se besedilo »28.« nadomesti z besedilom »28.i«.

3. Ostale določbe javnega razpisa ostanejo nespremenjene.

Dr. Jože Podgoršek

minister